**Nikolas Špalek** (\* 12. február 1997) je slovenský profesionálny futbalista, ktorý hráva v maďarskom klube MTK Budapešť.

Klubová kariéra
---------------

### FC Nitra

Špalek začínal s futbalom v Nededi. Neskôr sa pridal k Slovanu Duslo Šaľa a v roku 2011 sa pripojil k mládežníckemu tímu Nitry. V A-tíme debutoval 1. marca 2014 pri remíze 0:0 so Spartakom Trnava.

### Spartak Trnava

V lete 2014 prestúpil do Spartaku Trnava. V tíme debutoval 3. júla pri výhre 4:2 nad Hiberniansom v prvom zápase prvého predkola Európskej ligy UEFA 2014/15. V lige debutoval o desať dní neskôr pri výhre 3:0 nad ViOnom Zlaté Moravce. Dňa 28. augusta strelil Špalek svoj prvý gól za Spartak pri remíze 1:1 s Zürichom v odvete štvrtého predkola Európskej ligy. Nestačilo to však Spartaku na prienik do skupinovej fázy. V konečnom zúčtovaní prehrali s Zürichom 2:4.

### MŠK Žilina

V januári 2015 prestúpil Špalek do Žiliny s ktorou podpísal kontrakt na tri roky. Dňa 27. februára debutoval v tíme pri výhre 2:0 nad Slovanom Bratislava. 

Dňa 23. septembra 2015 strelil svoj prvý gól za Žilinu pri výhre 4:1 nad AS Trenčín.

Sezóna 2016/17 bola pre Špaleka najúspešnejšia. Odohral 35 zápasov v sezóne a strelil desať gólov. S tímom sa tešil aj zo zisku titulu vo Fortuna lige.

### Brescia

V januári 2018 prestúpil Špalek do talianskeho klubu Brescia za poplatok 1 resp. 1,5 milióna eur. Dňa 27. januára debutoval v tíme pri prehre 0:2 s Palermom. V druhom zápase za klub dňa 18. februára strelil gól pri výhre 3:1 nad Ternana Calcio. Do konca sezóny odohral dokopy 15 zápasov a strelil v nich dva góly.

V sezóne 2018/19 sa s Bresciou stali víťazmi Serie B a po ôsmich rokoch sa vrátili do najvyššej talianskej súťaže.

Špalek debutoval v Serie A dňa 25. augusta 2019 pri výhre 1:0 nad Cagliari. Dňa 14. decembra strelil Špalek svoj prvý gól v Serie A pri výhre 3:0 nad US Lecce. V sezóne odohral Špalek 26 zápasov (z toho 25 v lige) a strelil v nich dva góly.

### Bačka Topola

Po štyroch rokoch v Taliansku prestúpil Špalek v lete 2022 do srbského klubu TSC Bačka Topola. Dňa 21. augusta odohral svoj prvý zápas za klub pri výhre 3:0 nad Mladost Novi Sad.

### MTK Budapešť

Vo februári 2023 prestúpil Špalek do maďarského klubu MTK Budapešť. Počas pôsobenia v klube prijal aj maďarské občianstvo.

Štatistiky kariéry
------------------

### Klubové

*K 4. aprílu 2024*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Ostatné | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| FC Nitra | 2013/14 | Fortuna liga | 12 | 0 | ― | ― | ― | 12 | 0 |
| Spartak Trnava | 2014/15 | 14 | 0 | 1 | 0 | 7**1** | 1 | ― | 22 | 1 |
| MŠK Žilina | 2014/15 | 8 | 0 | ― | ― | ― | 8 | 0 |
| 2015/16 | 27 | 5 | 5 | 1 | 7**1** | 0 | ― | 39 | 6 |
| 2016/17 | 31 | 9 | 4 | 1 | ― | ― | 35 | 10 |
| 2017/18 | 19 | 4 | ― | 2**2** | 1 | ― | 21 | 5 |
| Celkom | 85 | 18 | 9 | 2 | 9 | 1 | ― | 103 | 21 |
| Brescia Calcio | 2017/18 | Serie B | 15 | 2 | ― | ― | ― | 15 | 2 |
| 2018/19 | 28 | 2 | 1 | 0 | ― | ― | 29 | 2 |
| 2019/20 | Serie A | 25 | 2 | 1 | 0 | ― | ― | 26 | 2 |
| 2020/21 | Serie B | 25 | 2 | 1 | 0 | ― | 1**3** | 0 | 27 | 2 |
| 2021/22 | 9 | 1 | 1 | 0 | ― | ― | 10 | 1 |
| Celkom | 102 | 9 | 4 | 0 | ― | 1 | 0 | 107 | 9 |
| TSC | 2022/23 | Superliga Srbije | 4 | 0 | 2 | 0 | ― | ― | 6 | 0 |
| MTK Budapešť | 2022/23 | NB I | 4 | 0 | ― | ― | ― | 4 | 0 |
| 2023/24 | 10 | 0 | 2 | 0 | ― | ― | 12 | 0 |
| Celkom | 14 | 0 | 2 | 0 | ― | ― | 16 | 0 |
| Celkovo | 231 | 27 | 18 | 2 | 9 | 1 | 1 | 0 | 259 | 30 |

Poznámky
**1** Európska liga UEFA
**2** Liga majstrov UEFA
**3** Serie B play-off

Úspechy hráča
-------------

**MŠK Žilina**

* Fortuna liga: 2016/17

**Brescia**

* Serie B: 2018/19

Referencie
----------

1. ↑   *Sedemnásťročný Špalek prestúpil z Nitry do Trnavy* [online]. sportnet.sme.sk, [cit. 2024-04-04]. Dostupné online.
2. ↑  TERAZ.SK. *Špalek z Trnavy do Žiliny, podpísal zmluvu na tri roky* [online]. TERAZ.sk, 2015-01-12, [cit. 2024-04-04]. Dostupné online.
3. ↑  ŠPORT.SK. *Opora MŠK Žilina za vyše milióna eur po stopách Mareka Hamšíka* [online]. Šport.sk, 2018-01-22, [cit. 2024-04-04]. Dostupné online.
4. ↑  HETRIK.SK. *Nikolas Špalek prestúpil do Srbska* [online]. www.hetrik.sk, [cit. 2024-04-04]. Dostupné online.
5. ↑  T, F. B. ; N.-P.. *MTK: Balotelli nagyszerű ember – debütált a Serie A-ban is játszó támadó* [online]. Nemzeti Sport, 2023-03-14, [cit. 2024-04-04]. Dostupné online. (po maďarsky)

Externé odkazy
--------------

*